es gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl en gl gl gl gl gl gl pt da en sv fr de de gl gl gl gl gl es gl gl gl gl gl pt fr gl gl gl gl gl gl gl gl pt gl pt en ca gl gl pt
Vieiros: Galiza Hoxe - Alejandro Tobar - Disidencia e optimismo
Venres, sexta feira, 30 de setembro de 2022
‘Resistencia non, disidencia; se resistes, perdes’, e ‘Non hai que estar enfronte, hai que estar a un lado’. Estas frases levan mes e medio roldando pola croquiña bulideira de Martin Pawley, ou iso dicía el nun artigo certeiro que asinou para o diario Xornal de Galicia. Fai ben en darlle voltas á cabeza. As frases teñen o seu aquel. Cómpre disentir no canto de resistir. Fundamentalmente, porque a resistencia, entendida como oposición ou como elemento de confrontación cun poder de facto, pouca ou ningunha posibilidade ten de saír airosa.
Alguén dubida do futuro da internet? Eu non. Polo de pronto, subscribo plenamente o dito por Pawley: a internet é nosa. E é nosa porque disentimos do modelo trampulleiro e corrupto do españolismo, e porque parvos non somos, malia que nos queiran tildar de tal. Sabémonos mover, e porque nos sabemos mover, axiña comprendimos que a internet é unha forma valiosísima de esquivar o estabelecido por ese poder de facto que nos asoballa ―nos últimos tempos mesmo prescindindo de carautas― cos seus complexos. Amais, a internet é unha vía fenomenal para falarmos en igualdade de condicións, disentindo e non resistindo, de podérmonos explicar, de expormos os nosos argumentos sen que sexan pasados polo filtro dun censor asalariado e polo xeral incapaz de facer ren que non sexa un rañaceos no centro de Sanxenxo ou de Foz ou de Arca, no concello do Pino. E alén da Internet, dominamos amplamente no plano intelectual, ou é que alguén pensaba que o plano intelectual está representado por Santiago Rey, ese editor independente amante da liberdade e galeguista de pro? Home, por favor, sentidiño. E os escritores, temos uns escritores magníficos, de primeira, por moito que dende ámbitos reaccionarios e patéticos se promova reiteradamente a vil mentira de que a nosa é unha literatura subvencionada, como denunciou valentemente hai uns días Fernández Paz no seu acaído discurso dos Premio Xerais. E moitos outros campos hai nos que a nosa cultura despunta e dos que eu apenas entendo. De veras, hainos a varrer. Por iso, cómpre disentir dende unha posición de noso, paralela, nada de resistir estoicamente, confrontados, porque capacidade para argumentar temos abondo e é un suicidio colocar a defensa repregada no campo da manipulación, onde o poder de facto xoga de local, con soltura, mesmo fachenda, e ten o acubillo dun público que aplaude cada sachada e quita o sombreiro no caso de se producir unha lesión ao rival.
Xa para rematar, ao dito por Pawley póñolle eu un enfeite: disentir rebordando optimismo(2). Meigas fóra! Entre nós hai xente intelixente, moi capaz, concienciada, traballadora, etcétera, etcétera, etcétera... veña logo un couce ao pesimismo, que non leva a ningures.
(1) Cultura, segundo o Dicionario Cumio, é o «conxunto de costumes, coñecementos e graos de desenvolvemento artístico, científico, etcétera, nunha época ou grupo social».
(2)Ollo, o optimismo non é autocompracencia.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Alejandro Tobar Salazar, nado en Lugo en 1983, reside na actualidade en Copenhaguen, Dinamarca. En 2008, a editorial Tristram publicoulle a que é até o de agora a súa única novela: Cremalleiras. Tamén ten no seu haber diferentes premios literarios. »
Carta dun mozo galegofalante a María Seoane (19/03/2010)
Patético, dramático e ridículo (08/01/2010)
Do Negacionismo e Ben-Cho-Shey (18/11/2009)
Jalikiya ou reino de León (10/09/2009)
Do Revisionismo Televisivo (14/05/2009)
Galipedia e Normalización (16/03/2009)
Do Horrísono e do Irrisorio (17/02/2009)
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto